JUMAL KÕNELEB
Tere! On tore jälle kohtuda.
Täna jätkame jälle Psalmiga 23.
Psalm 23 on imeline, sest nagu mitmes teiseski kirjakohas,
on siin iga sõna täis Jumala headust ning tarkust.
Me jätkame täna salmist 5.
Taavet on just kuulutanud, et Jumal on tema abi ka siis,
kui ta peaks kõndima pimedaimas orus.
Seejärel ütleb ta midagi väga vinget.
"Sa katad mu ette laua mu vastaste silma all."
"Sa katad mu ette laua mu vastaste silma all;
sa võiad mu pead õliga, mu karikas on pilgeni täis."
Kas pole mitte vägev?!
Eriti julgustav on see kuulutus, et Jumal valmistab ette ja katab.
Jumal muidugi teab kõike juba ette ja juba siis, kui Taavet on hädas,
on Jumal juba valmistamas võitu
ja katmas talle pidulauda vastaste silme all.
See on väga julgustav meie kõikide jaoks.
sest meil kõigil on piisavalt katsumusi.
Kõikide nende katsumuste keskel võime teada,
et Jumal on katmas pidulauda.
Pidulaud kõneleb ka söömaajast, rahust ja pidutsemisest.
Võidu tähistamisest.
Ta katab seega lauda
ja mina tahan teada, mis lauast Ta räägib.
Siin räägitakse sellest, kuhu ma vaatan.
Ta ütleb, et Ta katab mu ette laua mu vastaste silma all.
Seega. vaenlased, katsumused, hiiglased, hirmud ja murepõhjused
on samuti kogu aeg mu silme ees.
See tegelik argipäev, milles me iga päeva elame
ja milles on iga päev miljoneid erinevaid katsumusi,
on täiesti iseenesestmõistetavalt ka minu silmade ees pidevalt.
Aga samal ajal on mul ka teised silmad.
Mul on need silmad, mis näevad nähtavat,
aga mul on ka vaimusilmad. Teistsugused silmad.
Minu vaimusilmade ees on ka midagi muud.
Kristuses näen ma midagi muud.
Kristuses nägi ja kuulutas ka Taavet midagi muud.
Samasugust võitu keset kannatusi nagu seda õieti võiks nimetada,
kuulutab Paulus teises kirjas korintlastele 4:8.
Ta räägib sellest, sest Paulus oli samuti katsumustes.
Teda piitsutati, ta elas üle laevahuku,
ta oli pikka aega vangis ja ta ütleb nii:
"Meid ahistatakse igati..."
Nii võis ta tõesti öelda: "Meid ahistatakse igati."
Aga siis ta jätkab: "...kuid me ei ole kitsikuses;
me oleme nõutud, kuid mitte meeleheitel;
meid kiusatakse taga, kuid me pole hüljatud;
meid rõhutakse maha, kuid me ei hukku."
Kõikide nende katsumuste keskel - ahistuses, kitsikuses, nõutuses,
tagakiusatuna ja maha rõhutuna nägi ta ikkagi midagi muud.
Tal oli ikkagi lootus selles.
Kristuses näen ma midagi oma vaimusilmadega,
kui ma katsumuste keskel tõstan oma pilgu Temale.
Mida ma Taaveti sõnade järgi näen?
Näen rikkalikku lauda oma silme ees.
Ta võiab mu pead õliga
ja mu karikas võib olla keset raskusi pilgeni täis.
Selles salmis on õieti küsimus selles,
kumba ma vaatan,
sest ma võin valida, kumba ma vaatan.
Taavet ütleb: "Sa võiad mu pead õliga."
Õli sümboliseerib Püha Vaimu.
Vaimses reaalsuses ongi olukord teistsugune.
Issandal on alati lootus, Tal on alati mingi võimalus.
Tal on alati võit.
Kirjas Roomlastele 8:31-32 räägitakse peaaegu samast asjast.
"Mis me siis ütleme selle kohta?
Kui Jumal on meie poolt, kes võib olla meie vastu?"
Just katsumuste keskel, kui need on metsikult rasked,
on Jumal ikkagi meie poolel ja kõigist katsumustest suurem.
Tema on ju Jumal.
"Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Olgu asi selles, et ei leia tööd, ei saa kooli sisse või pole peigmeest -
mis iganes asjad sulle peavalu valmistavad,
Jumal kuulutab: "Mina olen koos sinuga
ja olen andnud oma ainusündinud Poja.
Kuidas ma ei peaks siis koos Pojaga ka kõike muud kinkima?"
Võime pöörata pilgu tagasi probleemide pealt Tema peale.
Issandal on sellest väljapääs. Issandal on tee siit välja.
Ta katab juba ette laua. - Ta on juba valmistanud.
Meie vaimusilmade ees on juba kaetud laud. - Aamen.
Kui ma pööran pilgu Temale ja Tema Sõnasse -
näiteks sellesse kirjakohta, millest sa just rääkisid:
"Kuidas ta ei peaks siis koos Pojaga meile kõike muud kinkima?",
siis ma lukustan ennast selle kirjakoha külge.
Nii ma näen, et Jumal on minu poolel
ja Jeesuses on mulle avatud tee Isa juurde.
Kui tee Isa juurde on lahti, siis see tähendab ka seda,
et tee on lahti kõige juurde,
mida eluks ja jumalakartuseks vajatakse,
sest Tema on kõige selle allikas,
mida eluks ja jumalakartuseks vajatakse.
See ongi kaetud laud ja võit katsumuste keskel.
See oli väga hästi öeldud - lukusta end Jumala Sõna külge.
Mõnikord öeldakse: "Hoia oma pilk Kristusel."
Mõni võib mõelda, et kuhu siis vaadata ja mida teha?
Siis on tohutult hea teada, et Kristus on Jumala Sõna.
Kui ma hoian oma pilgu Jumala Sõnas,
siis ma hoian oma pilgu Kristusel,
sest Jeesus ja Jumala Sõna on sama.
Jumal ise ja Jeesus ise seisab iga tõotuse taga.
Kui me end selle külge lukustame
ja kõigi katsumuste keskel otsustame uskuda,
et Ta kingib meile ka kõike muud,
mida eluks ja jumalakartuseks vajatakse,
siis ma lukustan end sellesse ja hoian sedasi pilgu Kristusel.
See ongi just see.
Meil kõigil on see sama väljakutse - mida me katsumuste keskel vaatame.
Kas otsustame vaadata Jumala Sõna ja hoida oma silmad ja ka süda sellel.
See ongi väljakutse.
2. Korintlastele 2:14 ütleb Paulus:
"Aga tänu olgu Jumalale,
kes meid Jeesuses Kristuses viib igal pool võidukäigus kaasa."
Seda ütleb Paulus, kelle elu oli täis kõikvõimalikke katsumusi.
Ta ütleb: "Tänu olgu Jumalale,
kes meid Jeesuses Kristuses viib igal pool võidukäigus kaasa
ja teeb kõigis paigus meie kaudu avalikuks
oma tunnetuse lõhna.
Meie oleme ju Kristuse hea lõhn Jumalale."
Katsumuste ja raskuste sees, mis iganes meid igal päeval tabab,
oleme me Kristuse hea lõhn.
Me võime tuua sellesse olukorda mingit valgust, heledust, armastust,
Püha Vaimu ligiolu ja taevase kuningriigi ligiolu.
"Meie oleme ju Kristuse hea lõhn Jumalale
nii nende seas, kes päästetakse, kui ka nende seas, kes hukkuvad."
Kristuse hea lõhn on just see,
et kõikides katsumustes me ikkagi toetume Tema peale.
Roomlastele 8:33 öeldakse midagi.
See on vägev kirjakoht. Loen alates 33 salmist:
"Kes võib süüdistada Jumala valituid? Jumal on see, kes õigeks teeb."
Kõigi meid tabavate süüdistuste keskel me teame,
et oleme ikkagi õiged Kristuses.
"Kes võib meid hukka mõista?
Kristus Jeesus on, kes suri ja mis veel enam, kes üles äratati,
kes on Jumala paremal käel ja kes palub meie eest."
Katsumuste keskel võin mõelda sellele,
et Jeesus palvetab minu eest.
See on vägev. Päris hea teada.
"Kes võib meid lahutada Kristuse armastusest?
Kas viletsus või ahistus või tagakiusamine
või nälg või alastiolek või hädaoht või mõõk?
Nagu on kirjutatud: Sinu pärast surmatakse meid kogu päeva,
meid koheldakse nagu tapalambaid.” Paulus teadis, millest ta rääkis.
Kui see sellega lõppeks, oleks ikka päris kurb lugu.
Tore küll. Aga ta kuulutab midagi veel:
"Kuid selles kõiges me saame täieliku võidu tema läbi,
kes meid on armastanud."
Paulus kuulutab usus julgelt, et teadagi on katsumusi ja raskusi,
on võimatutena näivaid olukordi,
aga ometi neis kõikides annab Issand meile võidurõõmu,
sest Ta armastab meid. - Me saame täieliku võidu.
Kas ma saaksin tuua ühe näite? - Räägi.
See räägib sellest, et Issand aitab meid katsumustes.
Täiesti konkreetselt ja selles elus,
mitte lihtsalt ilusates juttudes, millest rääkimist me naudime
või mida Paulus rääkis.
Just argipäeva keskel, kus on raskused ja katsumused.
Sina ja meie vanim poeg Miiro käisite sel kevadel Tais.
Me olime misjonireisil ja Miiro on ikka veel seal misjonärina.
See oli väga põnev lugu, kui Miiro taotles viisat,
et ta võiks jääda sinna kaheks kuuks.
Ta toaotles seda varakult ja kõik paberid tundusid korras olevat,
aga viimasel nädalal enne reisi ei olnud viisat ikka veel saabunud
ja siis hakati saatkonnas rääkima, et on tekkinud mingid probleemid;
mingid paberid on puudu ja ilmselt asi ei õnnestugi.
Olime olukorras, kus kõik muu oli korda saadud -
Miiro oli saanud ime läbi rahastuse, lennukipiletid olid juba ostetud,
kõik oli planeeritud ja meil oli selle koha pealt rahu,
et on õige asi minna sellele reisile.
Miiro palvetas ja mõtles, mida teha?
Kas lükata reis edasi ja osta uued lennukipiletid
või minna ainult kuuks ajaks viisavabalt,
kuigi ta tahtis olla seal pikemalt.
Miiro tundis ja otsustas Issanda ees palves olles,
et ta läheb ikkagi kaheks kuuks. - See oli osa tema praktikast ka.
Ta püüdis saada pabereid korda,
aga kuni viimase päevani puudus tal kõige olulisem allkiri,
mida viisa saamiseks vaja oli.
Oli jaanilaupäeva õhtu, reedesel päeval.
Lennuk pidi minema esmaspäeva hommikul.
Te sõitsite jaanilaupäeval konsulaati.
Seal öeldi, et see ei õnnestu. See lihtsalt ei õnnestu.
Aga ta ei läinud ära.
Me jäime sinna.
Saatkond oli ju Tai oma ja neil on teised pühad.
Nad olid avatud, kuigi oli jaanilaupäev.
Me olime seal ja nad ütlesid, et see asi ei õnnestu.
Me palvetasime ja teadsime, et sina palvetad meie eest
ning ka teised palvetasid.
Käisime vahepeal väljas ja mõtlesime, mida tegema peaks.
Siis läksime tegasi ja istusime seal midagi oodates.
Siis läks ametnik 15. minutit enne sulgemist taharuumi.
Ta ütles enne sulgemist, et võib siiski olla üks variant.
Äkki siiski on teine tee.
Lõpuks läks nii, et tööviisa asemel läks ta Taisse puhkuseviisaga
ja seda viisat sai pikendada. Lihtsalt bürokraatia nüanss.
Viimasel sekundil õnnestus Miirol saada see viisa
ja te saite sõita.
Kogu selle reisi ajal juhtus ka tohutult imesid.
See julgustab meid ja loodetavasti ka sind.
Ära anna alla, kui mõni asi on Issandast
nagu meie teadsime, et see reis on.
Kui tekivad takistused ja Jumalaga käies neid ikka tekib -
kui ehitame Jumalariiki, on alati keegi, kellele see ei meeldi,
aga sa ei tohi alla anda
isegi, kui olukord on selline nagu meie oma Miiroga oli,
et käes oli viimane hetk viisat saada.
Meile anti nõu asi sinnapaika jätta ja minna jaanipäeva pidustustele.
Soovitati alla anda, aga Miiro oli teisel arvamusel.
"Kui Jumal on minu poolt, kes võib olla minu vastu.
Ma ei anna alla.
Ma lähen esmaspäeval ja kaheks kuuks.
Mul on viisa."
Ta kuulutas seda. - Ja nii see läks ka.
Filiplastele 1:19 kuulutab Paulus seda sama:
"Sest ma tean, et see tuleb mulle päästeks
teie eestpalve ja Jeesuse Kristuse Vaimu abi kaudu."
Katsumustes on oluline, et saaksime palvetuge.
Ka meie palvetame alati nende saadete lõpuosas,
sest me vajame teineteist, me vajame üksteise palvetuge ja abi.
Siin öeldakse veel: "Jeesuse Kristuse vaimu kaudu."
Püha Vaim ei ole lihtsalt kusagil. Ta on meie juures ja meile abiks,
Ta on meiega koos katsumuste ja surve keskel.
Mida paremini olen õppinud Teda tundma,
seda julgustavam see on.
Tema ei ole kunagi paanikas, Tal ei ole kunagi midagi häda;
Ta on alati täis usku ja lootust ja Temal on alati lahendus.
Selles on meie jõud. Mitte meis enestes, vaid Temas.
Pühas Vaimus.
Kui Ta ütleb, et Ta katab mulle laua mu vastaste silmade all,
siis see räägib võidust. - See räägib võidust.
See räägib sellest võidust,
mille võitis Jeesus surres Kolgata ristil.
"Siis Jeesus võitis vaenlase väed ja häbistas neid selle läbi avalikult
ning meil on täielik võit Tema läbi, kes meid on armastanud."
Ma loen uuesti Roomlastele 8:37:
"Kuid selles kõiges me saame täieliku võidu
tema läbi, kes meid on armastanud."
Ma valin selle ja olen kogu aeg rõõmus.
Mul on kogu aeg jõudu. Ma ei jää teki alla masenduma.
Kuigi mõnikord tahaks seda teha. Lihalik loomus on ju vahel nõrk.
Piibel on täis sarnaseid lugusid rasketest olukordadest ja võitudest.
Piibel on neid täis ja need pole seal niisama.
Need on seal selle jaoks, et leiaksime neist julgustust,
lootust ja usku.
Me näeme, kuidas Aabraham sai võimatus olukorras
tõotuse lapse kohta.
Ja ta saigi selle lapse.
Kui olukord oli täiesti võimatu, sai ta isaks.
Me näeme sama Joosepi ja vaarao puhul.
Joosep sattus ühest raskusest teise ja ometi oli Jumal koos temaga.
Ta sai lõpuks vaarao järel teisesks meheks riigis.
Just nii nagu Jumal oli lubanud.
Või Taanieli ja Nebukadnetsari lugu. Õieti tema sõprade lugu.
Taaniel sattus lõvide koopasse, aga ta sõbrad põlevasse ahju.
Ja kuidas nende sõpradega läks?
Nad pääsesid ahjust välja ja neil polnud kärsahaisugi juures.
Ka meie võime kuulutada:
"Ma lähen sellest läbi ja mul pole isegi kärsahaisu juures."
Seda ei ole isegi tunda.
Uues Testamendis näeme Peetrust,
kui ta oli vanglasse aheldatud ja sügavaimasse vangikongi heidetud.
Seal oli palju valvureid ja väravaid,
aga ingel tuli ja vabastas ta ning viis rahulikult sealt välja.
Neid olukordi tuleb ette ja meil kõigil on erinevaid katsumusi,
aga nende keskel vajame me Jumalat.
Nende keskel võime teada,
et Jumal on valmistamas sulle ja mulle läbimurret;
Jumal on katmas selle keskel pidulauda
ja see tähendab, et me saame võidu,
mille üle võime rõõmustada juba ette just nüüd.
Võime öelda: "Aitäh, Jeesus!" kõikides rasketes olukordades.
"Sina valmistad mulle võidu ka selles olukorras,
sest Sina oled koos minuga."
Me vajame sellist usku, lootust ja julgust.
Eriti sellel ajal, milles me elame.
Heebrealastele 6:14:
Tõesti, õnnistades õnnistan ma sind ja rohkendades rohkendan ma sind!”
"Ja nõnda, olles pikameelne,
koges ta (Aabraham) tõotuse täitumist."
Ja nõnda, olles pikameelsed, kogesid Jan ja Joy tõotuse täitumist.
Ja nõnda ka sina, olles pikameelne, koged tõotuse täitumist.
Me võime kõik teada,
et Jumal on praegusel hetkel katmas meile pidulauda
me vastaste silmade all.
Me võime rõõmustada koos Temaga. Aamen.
Palvetame koos sinuga.
Tänu taevane Isa, et Sina tead kõike.
Tänu, Isa, et Sina oled kõigest kõrgemal.
Tänu, Isa, et me ei pea kartma, sest Sina oled koos meiega.
Tänu, Isa, et paistku kuidas tahes ja tundugu kuidas tahes,
Sinu Sõna püsib.
Tänu, Isa, et Sa oled katnud meile pidulaua.
Me võime rõõmustada juba nüüd, et meil on võit.
Issand, me tuleme rõõmu ja hõiskamisega Sinu palge ette.
Me tuleme tänades, lauldes ja ülistades,
sest me teame, kes Sa oled.
Me teame, milline Sa oled ja me teame, mida Sa oskad.
Issand, me rõõmustame selle sõnumi üle
ja me kinnitame oma pilgu Sinule.
Me tahame kinnitada oma pilgud Sinu Sõna külge ja sellele pidulauale.
Ma pööran teadlikult oma pilgu Sinu pidulaua peale,
Sinu taevaliku imelise reaalsuse peale
ja vaatan seda ning vaatan Sind.
Ma vaatan Su jõudu ja ma vaatan, Issand, sinu armastust.
Ma vaatan Su pidulauda.
Aitäh, Issand,
et võime koos tuua Su ette igaühe, kes seda saadet vaatab
ja kõik väljakutsed, mis kellegil praegu on.
Me toome kõik need asjad Sinu ette.
Aitäh, Issand, et Sa oled näinud neid olukordi
juba ammu ette.
Sul on juba lahendus olemas.
Me julgustame ühiselt üksteist.
Ära anna alla! Ära anna alla Jeesuse nimel!
Me läheme koos õlg õla kõrval läbi selle elu
ja me hoiame elust läbi minnes oma pilgud Kristusel.
Aitäh, Issand, et see on nii nagu siin on kirjutatud:
"Sa võiad mu pead õliga."
Tänu, Issand, et Sinu imeline taevane õli
voolab praegusel hetkel ja täidab igaühe Sinu jõuga.
Sa oled öelnud, et võidmine murrab ikke.
Issand, me laseme Sul võida meie pea õliga nii,
et "mu karikas on pilgeni täis." Õli on jõud, mida me vajame.
Õli on see hea lõhn, mida me vajame.
See on Kristus meie sees.
Tänu, et me saame tõesti värskendatud siin Sinu palge ees.
Me võime jääda sellesse võitu Jeesuse nimel.
Aamen.
Halleluuja! Tänu, Issand Püha Vaim, et Sa tõesti puudutad.
Kui Püha Vaim tuleb teie sisse, siis te saate jõu.
Tänu, Püha Vaim, et Sa puudutad kõiki,
kes praegu vajavad jõudu kõikide katsumuste keskel;
igaühte, kes on praegu masendunud, lootuseta või muretseb;
kes on haige või mistahes muus hädas.
Tänu, Püha Vaim, et Sa tuled igaühe üle nüüd.
Tänu Püha Vaim, et Sina tood jõudu.
Jõudu, mis vabastab ja tervendab, jõudu, mis teeb terviklikuks,
jõudu, mis teeb tugevaks Jeesuse nimel.
Me kuulutame Jeesuse nimel võitu ja vabadust igaühele just nüüd.
Jeesuse nimel, aitäh Issand,
et Sa võiad, tervendad ja vabastad imelisel viisil.
Me võime kuulutada võitu kõikide olukordade üle
Jeesuse nimel, halleluuja!
Aitäh, Issand.
Ma tahan ka paluda Su taevast üleloomulikku tarkust.
Igaühele, kes vajab tarkust oma olukorras,
et teha õigeid otsuseid ja teada, kuhu suunda minna,
millest kinni haarata, kuidas edasi minna.
Issand, Sa oled öelnud, et kui kellelgi on vajaka tarkusest,
see ta palugu ja Issand annab talle ilma etteheiteid tegemata
ja nii palju, kui on vaja.
Jeesuse nimel me võtame vastu selle tarkuse,
mida me vajame nendes meie katsumustes,
et me läheksime õiges suunas Jeesuse nimel.
Aamen. - Halleluuja!
Tahame sind ka julgustada
mitte jääma üksi nende katsumuste keskel.
Selleks on olemas usklikud õed ja vennad,
selleks on olemas kogudus.
Otsi abi, kui seda vajad.
Ära mõtle, et sa ei tohi abi vajada.
Meil kõigil on olukordi, milles me vajame teineteist.
Selle jaoks me olemegi olemas.
Ole õnnistatud ja tea, et võit on juba meie oma.
Tema kaudu, kes meid on armastanud ja armastab. Aamen.
Olin hiljuti Tais misjonireisil ja nägin,
kui palju tegelikult evangeeliumi rõõmusõnumit
vajatakse.
TV7 vajab toetust,
et võiksime viia evangeeliumi kõikidesse maadesse
ja sina võid olla osaline selles.
Lihtsalt helista annetustelefonil 900 1777
ja anneta selle kaudu 7 eurot TV7 Eesti kanali heaks.
Võid kasutada ka kontonumbreid, mida näed peatselt ekraanil.
Kasuta oma raha selleks,
et evangeelium jõuaks kõikide inimesteni,
sest see on meie eesmärk.
Ole õnnistatud andes, aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin